
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Εξαίρεση πρόσληψης προσωπικού από τις διατάξεις του Ν. 
1320/83 . 1 

Καθορισμός αμοιβής των έκτακτων Ερευνητών και των συ- 
νεργατών-διερμηνέων που θα εργασθούν για τη διεξαγωγή 
των Ερευνών Ζωικού Κεφαλαίου έτους 1988 . 2 


Καθορισμός αμοιβής των υπαλλήλων της Γ.Γ. ΕΣΥΕ που θα 
εργασθούν πέραν του κανονικού ωραρίου, καθώς και των 
ιδιωτών - συνεργατών που θα χρησιμοποιηθούν για τη διε¬ 
ξαγωγή της ειδικής στατιστικής έρευνας «Κοινωνικοί πα¬ 
ράμετροι και η επίδρασή τους στην ψυχική υγεία της γυναί¬ 


κας στην περιοχή της πρωτεύουσας . 3 

Ανάκληση της 32641/20.10.87 κοινής απόφασης των 
Υπουργών Εθνικής Οικονομίας και Εργασίας, μόνο ως 
προς το μέρος που αφορά τη χρηματοδότηση του Δήμου 
Αθηναίων.. 4 

Καθορισμός αποδοχών του διδακτικού προσωπικού που απα¬ 
σχολείται με σχέση εργασίας ιδιωτικού δικαίου στη μου¬ 
σική σχολή του Καλλιτεχνικού Οργανισμού του Δήμου 
Αγίου Δημητρίου. . ... 5 

Ανασυγκρότηση της Διοικούσας Επιτροπής του Λογαριασμού 
Προστασίας Φορτ/τών και Λιμενεργατών. 6 

Ανάθεση έργου με μίσθωση σε ειδικό συνεργάτη (οικονομο¬ 
λόγο - αναλογιστή) από το ΙΚΑ. .. 7 

Χορήγηση άδειας άσκησης επαγγέλματος Κοινωνικού Λει¬ 
τουργού στο Νικόλαο Μαστοράκο του Βασιλείου.8 


Συμπλήρωση της ΦΓ.10/7/20.912/31.8.1988 πράξης 
Προέδρου του Ελεγκτικού Συνεδρίου, περί συγκροτήσεως 
των Τμημάτων και των Κλιμακίων αυτού για το έτος 


1988 - 1989. ;. 9 

Ίδρυση Δημόσιας Βιβλιοθήκης Φλώρινας «Β. Πιτόσκα - 

Βαρνά».10 

Αυτοδίκαιη σύσταση προσωρινών θέσεων με σχέση εργασίας 
ιδωτικού δικαίου αορίστου χρόνου στο Αρεταίειο Πανεπι¬ 
στημιακό Νοσοκομείο. 11 

Αλλαγή φορέα Ελληνικών Σχολείων ΨϋΡΡΕΚΤΑΙ.12 

Κήρυξη του υψώματος «Μαυσωλείο» στο χωριό Τοξότες Ξάν¬ 
θης ως αρχαιολογικού χώρου.13 

Κήρυξη ταφικού Τύμβου και οικισμού στο χωριό Χρύσα Ξάν¬ 
θης ως αρχαιολογικού χώρου.14 

Κήρυξη του υψώματος Γαλάζια κορυφή Ν. Αμισού Ξάνθης ως 
αρχαιολογικού χώρου.15 


Αριθ. 72159 (1) 

Εξαίρεση πρόσληψης προσωπικού από τις διατάξεις του Ν. 

1320/83. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΝΑΠΛΗΡΩΤΗΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) Της παρ. 4 περίπτωση ιγ' του άρθρου 1 του Ν. 1320/83 
«Πρόσληψη στο Δημόσιο Τομέα και άλλες διατάξεις». 

β) Του άρθρου 27 του ν. 1735/1987 «Προσλήψεις στο δημό¬ 
σιο τομέα, κοινωνικός έλεγχος στη δημόσια διοίκηση, πολιτικά 
δικαιώματα και άλλες διατάξεις». 

2. Την Υ 679/8.8.1988 απόφαση του πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Εσωτερι¬ 
κών» (ΦΕΚ 565/8.8.1988 τ. Β’). 

Τις εξαιρετικές ανάγκες σε προσωπικό Κλάδου ΠΕ4 Αρχιτε¬ 
κτόνων του Δήμου Κορινθίων, αποφασίζουμε: 

Εξαιρούμε από τις διαδικασίες του Ν. 1320/83 την πρόσληψη 
ενός (1) υπαλλήλου κλάδου ΠΕ4 αρχιτεκτόνων στο Δήμο Κοριν- 
θίων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Ιανουάριου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

. ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

ΑΓ. ΚΟΥΤΣΟΓΙΩΡΓΑΣ ΓΙΑΝΝΗΣ ΣΚΟΥΛΑΡΙΚΗΣ 

-♦- 

Αριθ. 26619/6990 (2) 

Καθορισμός αμοιβής των έκτακτων Ερευνητών και των συνερ- 

γατών-διερμηνέων που θα εργασθούν για τη διεξαγωγή των 

Ερευνών Ζωικού Κεφαλαίου έτους 1988. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ», του 
Π.Δ. 1143/80 «περί οργανισμού της ΕΣΥΕ», και του Π.Δ. 
224/86 «Σύσταση Γενικής Γραμματείας ΕΣΥΕ» σε συνδυασμό 

με το Π.Δ. 545/88 και το άρθ. 23 του Ν. 1735/87. 

β. του άρθρου 35 του Ν. 992/79 «περί οργανώσεως των διοι¬ 
κητικών Υπηρεσιών δια την εφαρμογήν της Συνθήκης Προσχω- 
ρήσεως της Ελλάδος εις τας Ευρωπαϊκάς Κοινότητας και ρυθμί- 
σεως συναφών θεσμικών και οργανωτικών θεμάτων». 

γ. του Ν. 1558/85 «Κυβέρνηση και Κυβερνητικά Όργανα», 

δ. του Ν. 754/78 «περί ρυθμίσεως των αποδοχών των δημο¬ 
σίων υπαλλήλων και του Ν. 1505/84 «Αναδιάρθρωση μισθολο¬ 
γίου προσωπικού της δημόσιας διοίκησης κ.λπ.». 

2. Την Α9211/ΔΙΟΝΟΣΕ 1737/3.12.87 κοινή απόφαση 
του Πρωθυπουργού και Υπουργού Εθνικής Οικονομίας με θέμα 
«ανάθεση αρμοδιοτήτων στους Υφυπουργούς Εθνικής Οικονο¬ 
μίας», 

3. Την αριθ. 6474 (ΦΕΚ 451/Β/30.6.88) κοινή απόφαση 
του Πρωθυπουργού και Υπουργού Οικονομικών με θέμα «Ανά¬ 
θεση αρμοδιοτήτων στον Υφυπουργό Οικονομικών», 

4. Τις 19375/ΙΒ.554/24 9.81,22230/ΙΒ.335/20.10.82 
και 19944/ΙΒ.600/23.9.83 αποφάσεις με τις οποίες εγκρίθηκε 
και προκηρύχθηκε η διενέργεια των Ερευνών βοοειδών, χοίρων 
και προβάτων, 

5. Την 22328/6865/25.10.88 απόφαση με θέμα «Εγκριση 
χρησιμοποίησης έκτακτων ερευνητών και συνεργατών - διερμη¬ 
νέων για τη διεξαγωγή των ερευνών Ζωϊκού Κεφαλαίου», 

6. Σχετική εισήγηση της Δ/νσης Ερευνών Πρωτογενούς Το¬ 
μέα, αποφασίζουμε: 

1. Καθορίζουμε την αποζημίωση των έκτακτων Ερευνητών 
και των συνεργατών-διερμηνέων που θα ασχοληθούν με τη διε¬ 
νέργεια των Ερευνών Ζωικού Κεφαλαίου, ως εξής: 

1. Για εκπαίδευση των Έκτακτων Ερευνητών που θα γίνει σε 
μία εκπαιδευτική συγκέντρωση θα καταβληθούν: 

α) Εφάπαξ αποζημίωση δύο χιλιάδων οκτακόσιων πενήντα 
δρχ. (2.850) σε κάθε ερευνητή που θα μετακινηθεί πάνω από 30 
χιλ. από την έδρα της εκπαίδευσης συγκέντρωσης. 

β) Εφάπαξ αποζημίωση δύο χιλιάδων τριακοσίων (2.300) 
δρχ. σε κάθε ερευνητή που θα μετακινηθεί κάτω των 30 χιλ. από 
την έδρα της εκπαιδευτικής συγκέντρωσης. 

γ) Εφάπαξ αποζημίωση χιλίων επτακοσίων πενήντα (1.750) 
δρχ. για κάθε Ερευνητή που δεν θα μετακινηθεί. 

2. Για τη συμπλήρωση των ερωτηματολογίων της έρευνας θα 
καταβληθούν: 

α) Τριακόσιες πενήντα δρχ. (350) αποζημίωση για κάθε ερω¬ 
τηματολόγιο που θα συμπληρωθεί σε Δήμο ή Κοινότητα με πλη¬ 
θυσμό κάτω των 50.000 κατοίκων και τετρακόσιες δρχ. (400) 
για κάθε ερωτηματολόγιο που θα συμπληρωθεί σε Δήμο με πλη¬ 
θυσμό άνω των 50.000 κατοίκων. 

β) Εφάπαξ αποζημίωση χιλίων τριακοσίων δρχ. (1300) σε 
κάθε ερευνητή που θα πρέπει να διενεργήσει την έρευνα σε περισ¬ 
σότερες από μια Κοινότητες. 

γ) Ελάχιστη αποζημίωση χιλίων τριακοσίων δρχ. (1300) 

Διευκρινίζεται, ότι για τους ερευνητές που θα είναι υπάλληλοι 
της Γ.Γ. ΕΣΥΕ, άλλων Δημοσίων Υπηρεσιών ή ΝΠΔΔ κ.λπ., 
αμοιβή θα καταβάλεται για τα ερωτηματολόγια που θα συμπλη¬ 
ρώνονται πέραν του κανονικού ωραρίου των Δημοσίων Υπηρε¬ 
σιών. 

3. Αποζημίωση διακοσίων (200) δρχ. για κάθε συμπληρού- 
μενο ερωτηματολόγιο για τους συνεργάτες διερμηνείς που θα 
χρησιμοποιηθούν στις κτηνοτροφικές εκμεταλλεύσεις των Ν. 
Ξάνθης, και Ροδόπης που δεν ομιλείται η Ελληνική γλώσσα. 

4. Η δαπάνη για τις ανωτέρω αποζημιώσεις θα βαρύνει τις πι¬ 
στώσεις του προϋπολογισμού εξόδων της Γ.Γ. ΕΣΥΕ έτους 1988 
με αριθ. Κωδ. Εξόδου 0873 του Ειδ. Φορέα 13-150. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Δεκεμβρίου 1988 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ Η. ΠΑΠΑΗΛΙΑΣ 

- ♦- 

Αριθ. 103372/13112 (3) 

Καθορισμός αμοιβής των υπαλλήλων της Γ.Γ. ΕΣΥΕ που θα ερ- 
γασθούν πέραν του κανονικού ωραρίου, καθώς και των ιδιω¬ 
τών - συνεργατών που θα χρησιμοποιηθούν για τη διεξαγωγή 
της ειδικής στατιστικής έρευνας «κοινωνικοί παράμετροι και η 
επίδρασή τους στην ψυχική υγεία της γυναίκας στην περιοχή 
της πρωτεύουσας. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ», του 
Π.Δ. 1143/1980 «περί οργανισμού της ΕΣΥΕ» και του Π.Δ. 
224/86 «Σύσταση Γενικής Γραμματείας ΕΣΥΕ», 

β. του άρθρου 35 (παρ. 5 και 6) του Ν. 992/79 «περί οργα¬ 
νώσεως των διοικητικών Υπηρεσιών δια την εφαρμογήν της συν¬ 
θήκης προσχωρήσεως της Ελλάδος εις τας Ευρωπαϊκάς Κοινό¬ 
τητας και ρυθμίσεως συναφών θεσμικών και οργανωτικών θεμά¬ 
των», 

γ. του Ν. 1558/85 «Κυβέρνηση και Κυβερνητικά Όρ¬ 
γανα». 

δ. του Ν. 754/78 «περί ρυθμίσεως των αποδοχών των δημο¬ 
σίων υπαλλήλων και του Ν. 1505/84 «Αναδιάρθρωση μισθολο¬ 
γίου προσωπικού της δημόσιας διοίκησης κ.λπ.». 

2. Την Α.9211 /ΔΙΟΝΟΣΕ 1737/3.12.87 κοινή απόφαση 
του Πρωθυπουργού και του Υπουργού Εθνικής Οικονομίας με 
θέμα «Ανάθεση αρμοδιοτήτων στους Υφυπουργούς Εθνικής Οι¬ 
κονομίας». 

3. Την αριθ. 6474 (ΦΕΚ 451/Β'/30.6.88) κοινή απόφαση 
του Πρωθυπουργού και του Υπουργού Οικονομικών με θέμα 
«Ανάθεση αρμοδιοτήτων στον Υφυπουργό Οικονομικών». 

4. Την 12079/ΙΒ.618/6.6.88 κοινή απόφαση με θέμα 
«Ανάθεση στη Γενική Γραμματεία Εθνικής Στατιστικής Υπηρε¬ 
σίας της Ελλάδος διεξαγωγής της ειδικής στατιστικής έρευνας 
«Κοινωνικοί παράμετροι και η επίδρασή τους στην ψυχική υγεία 
της γυναίκας στην περιοχή της πρωτεύουσας». 

5. Την 13104/3320/16.6.88 απόφαση με θέμα «Έγκριση 
χρησιμοποίησης υπαλλήλων της Γ.Γ ΕΣΥΕ πέραν του κανονικού 
ωραρίου, καθώς και ιδωτών συνεργατών για τη διεξαγωγή της 
έρευνας «Κοινωνικοί παράμετροι και η επίδρασή τους στην ψυ¬ 
χική υγεία της γυναίκας στην περιοχή της πρωτεύουσας, αποφα¬ 
σίζουμε: 

1. Καθορίζουμε την αποζημίωση των υπαλλήλων της Γ.Γ. 
ΕΣΥΕ που θα χρησιμοποιηθούν πέραν του ωραρίου εργασίας των 
δημοσίων Υπηρεσιών, καθώς και των ιδιωτών-συνεργατών, που 
θα εργασθούν για τη διεξαγωγή ειδικής στατιστικής έρευνας με 
θέμα «Κοινωνικοί παράμετροι και η επίδρασή τους στην ψυχική 
υγεία της γυναίκας στην περιοχή της πρωτεύουσας», ως εξής: 

α) Αμοιβή χιλίων οκτακόσιων (1.800) δρχ. για την κατάρτιση 
του πλαισίου - καταλόγου και την επιλογή του δείγματος κατοι¬ 
κιών σε κάθε μονάδα επιφάνειας της έρευνας που θα συμπληρώ¬ 
νεται από τους υπαλλήλους της Γ.Γ. ΕΣΥΕ εκτός ωραρίου εργα¬ 
σίας. 

β) Αμοιβή ενιακοσίων (900) δρχ. για κάθε ορθά συμπληρω¬ 
μένο δελτίο της έρευνας που θα συμπληρώνεται είτε από τους ιδι- 
ώτες-συνεργάτες ερευνητές, είτε από τους υπαλλήλους της Γ.Γ. 
ΕΣΥΕ εκτός του ωραρίου εργασίας. 

γ) Διακόσιες εβδομήντα (270) δρχ. για τον έλεγχο και την 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


359 


χωδικογράφηση χάθε δελτίου της έρευνας που θα ελέγχεται και 
θα κωδικογραφείται από τους υπαλλήλους της Γ.Γ. ΕΣΤΕ εκτός 
ωραρίου. 

δ) Αποζημίωση κάθε υπαλλήλου της Δ/νσης Ειδικών Ερευνών 
που θα απασχοληθεί εκτός κανονικού ωραρίου με την όλη οργά¬ 
νωση, συντονισμό και εποπτεία της έρευνας με 22.500 δρχ. το 
μήνα και μέχρι 3 μήνες. 

ε) Εφάπαξ αποζημίωση του ενός (1) αναλυτή-προγραμματι- 
στή της Δ/νσης Μηχ/σης που θ’ απασχοληθεί εκτός κανονικού 
ωραρίου για τη μελέτη- σχεδιασμό- διαμόρφωση ερωτηματολο¬ 
γίου με 21.600 δρχ. 

στ) Εφάπαξ αποζημίωση του ενός (1) αναλυτή -προγραμματι¬ 
στή της Δ/νσης Μηχ/σης που θ’ απασχοληθεί εκτός ωραρίου για 
τη σύνταξη των προδιαγραφών ελέγχου με 21.600 δρχ. 

ζ) Εφάπαξ αποζημίωση των χειριστριών της Δ/νσης Μηχ/σης 
που θα εργασθούν εκτός κανονικού ωραρίου εργασίας για τη με¬ 
ταφορά των στοιχείων της έρευνας από τα ερωτηματολόγια στα 
μαγνητικά μέσα με 5.400 δρχ. κάθε μία. 

η) Εφάπαξ αποζημίωση των αναλυτών-προγραμματιστών της 
Δ/νσης Μηχ/σης που θα απασχοληθούν εκτός κανονικού ωρα-1 
ρίου για την ανάλυση-σύνταξη προγραμμάτων και επίβλεψη του 
όλου έργου με 21.600 δρχ. ο καθένας. 

θ) Εφάπαξ αποζημίωση των προγραμματιστών της Δ/νσης 
Μηχ/σης που θα εργασθούν πέραν του κανονικού ωραρίου για 
την εκτέλεση-παρακολούθηση και διόρθωση του υλικού με 
21.600 δρχ. ο καθένας. 

ι) Εφάπαξ αποζημίωση των χειριστών Η/Τ που θ’ απασχολη¬ 
θούν πέραν του κανονικού ωραρίου για την επεξεργασία του υλι¬ 
κού της έρευνας του συστήματος Η/Τ με 5.400 δρχ. ο καθένας. 

ια) Εφάπαξ αποζημίωση εννέα χιλιάδων (9.000) δρχ. για 
τρεις (3) υπαλλήλους και εφάπαξ αποζημίωση πέντε χιλιάδων τε- 
τρακοσίων (5.400) δρχ. για πέντε (5) υπαλλήλους που θα απα¬ 
σχοληθούν με τη διεκπεραίωση των πάσης φύσεως διοικητικών 
θεμάτων της έρευνας. 

II. Για τις εργασίες που αναφέρονται στην οργάνωση και διε¬ 
νέργεια της έρευνας η βεβαίωση ότι αυτές έγιναν από τους υπαλ¬ 
λήλους της Γ.Γ. ΕΣΤΕ εκτός του κανονικού ωραρίου εργασίας θα 
γίνεται από τον Προϊστάμενο της Δ/νσης Ειδικών Ερευνών, για 
τη Μηχανογραφική επεξεργασία από την Προϊσταμένη της Δ/ 
νσης Μηχανογράφησης και για τη διεκπεραίωση διοικητικών θε¬ 
μάτων από τον Προϊστάμενο της Δ/νσης Προσωπικού. 

III. Η δαπάνη για τις ανωτέρω αποζημιώσεις θα βαρύνει τις 
πιστώσεις προϋπολογισμού εξόδων της Γ.Γ. ΕΣΤΕ έτους 1988 
με αριθ. κωδ. εξόδου 0873 του Ειδικού Φορέα 13-150, στον 
οποίο θα μεταφερθούν πιστώσεις ύψους δύο εκατομμυρίων επτα¬ 
κοσίων χιλιάδων (2.700.000) από τον Προϋπολογισμό της Γ.Γ. 
Ισότητας των Φύλων (Φορέας 05-130). 

Η απόφαση αυτή να δημοσιευθεί στην Εφημερίδα της Κυβερνη- 
σεως. 

Αθήνα, 28 Δεκεμβρίου 1988 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΊΑΝΝΟΣ ΠΑΠΑΝΤΩΝΙΟΥ Η. ΠΑΠΑΗΛΙΑΣ 

- 4 - 

Αριθ. 32773 , (4) 

Ανάκληση της 32641/20.10.87 κοινής απόφασης των Υπουρ¬ 
γών Εθνικής Οικονομίας και Εργασίας, μόνο ως προς το μέ- 
ρος που αφορά τη χρηματοδότηση του Δήμου Αθηναίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την πα¬ 
ροχή κινήτρων ενίσχυσης της οικονομικής και περιφερειακής 
ανάπτυξης της χώρας και τροποποίηση συναφών διατάξεων». 

2. Το 120386/8.12.88 έγγραφο του Ο.Α.Ε.Δ. με το οποίο 


μας υπέβαλε απόσπασμα πρακτικού της υπ’ αριθ. 328/ 

29.11.88 συνεδρίασης του Διοικητικού Συμβουλίου του, κατά 
την οποία αποφασίστηκε η υποβολή πρότασης για την ανάκληση 
της υπ’ αριθ. 32641/20.10.87 κοινής απόφασης των Υπουρ¬ 
γών Εθνικής Οικονομίας και Εργασίας, μόνο ως προς το μέρος 
που αφορά τη χρηματοδότηση του Δήμου Αθηναίων, αποφασί¬ 
ζουμε: 

Ανακαλούμε την ^32641/20.12.87 κοινή απόφαση των 
Υπουργών Εθνικής Οικονομίας και Εργασίας, μόνο ως προς το 
μέρος που αφορά τη χρηματοδότηση του Δήμου Αθηναίων, 
επειδή η σχετική σύμβαση που είχε ετήσια διάρκεια και έληγε την 

2.11.88 δεν ενεργοποιήθηκε από τον παραπάνω Δήμο. 

Η απόφαση αυτή να δημοσιευθεί στην Εφημερίδα της Κυβερνησεως. 
Αθήνα, 27 Δεκεμβρίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΠΑΝ. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 

- 4 - 

Αριθ. 10214 (5) 

Καθορισμός αποδοχών του διδακτικού προσωπικού που απασχο¬ 
λείται με σχέση εργασίας ιδιωτικού δικαίου στη μουσική 
σχολή του Καλλιτεχνικού Οργανισμού του Δήμου Αγίου Δη- 
μητρίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντες υπόψη: 

Του άρθρου 5 παρ. 1 του Ν. 1198/72 «περί του τρόπου ρυθμΐ- 
σεως των όρων αμοιβής και εργασίας του με σχέση εργασίας ιδι¬ 
ωτικού δικαίου προσωπικού του δημοσίου, των ΟΤΑ και των 
ΝΠΔΔ και τροποποιήσεως διατάξεων της περί συλλογικών συμ¬ 
βάσεων εργασίας Νομοθεσίας (ΦΕΚ 109/Α/72). 

2. Το αριθμ. 58761/5.10.88 έγγραφο του Υπουργείου Εσω¬ 
τερικών. 

3. Σχετική γνωμοδότησή του, κατά το άρθρο 6 παρ. 1 του 
Ν.Δ. 1198/72 τμήματος Αμοιβής και Όρων Εργασίας εργαζο¬ 
μένων στο Δημόσιο Τομέα Ανωτάτου Συμβουλίου Εργασίας που 
πάρθηκε κατά την συνεδρίαση του της 23.11.88 την οποία δεχό¬ 
μαστε. 

4. Το γεγονός ότι υπάρχει αδυναμία υπογραφής Συλλογικής 
Συμβάσεως Εργασίας για τους εργαζόμενους που αφορά η από¬ 
φαση αυτή. 

5. Την αριθμ. 6474/88 ΦΕΚ 451/Β/30.6.88 απόφαση του 
Πρωθυπουργού και Υπουργού Οικονομικών για μεταβίβαση αρ¬ 
μοδιοτήτων στον Υφυπουργό Οικονομικών, αποφασίζουμε: 

1. Καθορίζουμε τις αποδοχές του διδακτικού προσωπικού που 
απασχολείται με σχέση εργασίας Ιδιωτικού δικαίου στη μουσική 
σχολή του Καλλιτεχνικού Οργανισμού του Δήμου Αγίου Δημη- 
τρίου ως κατωτέρω: 

α) Καθηγητές 800 δρχ. για κάθε ώρα διδασκαλίας, 
β) Δάσκαλοι 492 δρχ. για κάθε ώρα διδασκαλίας. 

2. Η απόφαση αυτή ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνησεως. 
Αθήνα, 22 Δεκεμβρίου 1988; 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ 

ΗΛΙΑΣ ΠΑΠΑΗΛΙΑΣ ΠΕΤΡΟΣ ΜΩΡΑΛΗΣ 

Αριθ. 19066 (6) 

Ανασυγκρότηση της Διοικούσας Επιτροπής του Λογαριασμού 

Προστασίας Φορτ/τών και Λιμενεργατών. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 38 του Ν. 3239/55 σε συνδυασμό 
με τις διατάξεις του άρθρου 5 του Ν. 74/1975. 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

3. Τις διατάξεις των άρθρων 49 και 55 του Π.Δ. 1156/77 
«περί Οργανισμού του Υπουργείου Εργασίας». 

4. Τις διατάξεις του άρθρου 10 του Ν. 1232/82 «επαναφορά 
σε ισχύ, τροποποίηση και συμπλήρωση των διατάξεων του 
Ν.Δ.4352/64 και άλλες διατάξεις». 

5. Την 80168/82 Κοινή απόφαση των Υπουργών Προεδρίας 
της Κυβερνήσεως και Εργασίας «περί αναμόρφωσης Συλλογικών 
Οργάνων του Υπουργείου Εργασίας». 

6. Τις διατάξεις της αριθμ. 59608/3224/67 Κοινής απόφα¬ 
σης του Αντιπροέδρου της Κυβερνήσεως και των Υπουργών Οι¬ 
κονομικών και Εργασίας «περί διατηρήσεως Συμβουλίων και 
Επιτροπών κ.λπ. και συγχωνεύσεως Λογαριασμών». 

7. Τις σχετικές υποδείξεις εκπροσώπων των εργατικών και ερ- 
γοδοτικών οργανώσεων. 

8. Την αριθ. 98130/21.11.88 απόφαση του Πρωθυπουργού 
και Υπουργού Εργασίας «Ανάθεση αρμοδιοτήτων Υπουργού Ερ¬ 
γασίας στον Υφυπουργό Εργασίας Πέτρο Μώραλη» (ΦΕΚ 859/ 
Β/24.11.88), αποφασίζουμε: 

Ανασυγκροτούμε την Διοικούσα Επιτροπή του Λογαριασμού 
Προστασίας Φορτ/τών και Λιμενεργατών (ΛΠΦΛ) ως ακολού¬ 
θως: 

1. Κατσίμπας Δημοσθένης, ανώτερος υπάλληλος του Υπουρ¬ 
γείου Εργασίας, ως Πρόεδρος, με αναπληρωτή του τον Χρυσικό 
Ελευθέριο υπάλληλο του ίδιου Υπουργείου. 

2. Βαϊραμίδης Βασίλειος, εκπρόσωπος των Εργατικών Φορτ/ 
κών Οργανώσεων, ως τακτικό μέλος, με αναπληρωτή του τον 
Κατσούλα Δημοσθένη. 

3. Αγγελάκης Νικήτας, εκπρόσωπος των Εργοδοτών, ως τα¬ 
κτικό μέλος, με αναπληρωτή του τον Τσίρμπα Αγγελή. 

Εισηγητής στην Επιτροπή ορίζεται ο Προϊστάμενος του Τμή¬ 
ματος Φορτ/κών Εργασιών του Υπουργείου Εργασίας με ανα¬ 
πληρωτή του τον νόμιμο αναπληρωτή στο Τμήμα. 

Εισηγητής στην Επιτροπή για τα τεχνικά θέματα ορίζεται η 
Άρτεμις Ευστρατίου - Καρακίτσου Αρχιτέκτων Προϊσταμένη της 
Διευθύνουσας Υπηρεσίας για τα έργα του Υπουργείου Εργασίας 
αρμοδιότητας του ΛΠΦΛ. 

Γραμματέα της Επιτροπής ορίζουμε την Πανταζοπούλου Φω- 
τούλα, υπάλληλο του Υπουργείου Εργασίας και αναπληρωτή την 
Ζαφειροπούλου Διονυσία, υπάλληλο του ίδιου Υπουργείου. 

Η θητεία της Επιτροπής λήγει μετά διετία από τη δημοσίευση 
της απόφασης στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιανουάριου 1989 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 

Αριθ. Φ.21/οικ. 93 " (7) 

Ανάθεση έργου με μίσθωση σε ειδικό συνεργάτη (οικονομολόγο - 

αναλογιστή) από το ΙΚΑ. 

Οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του άρθρου 15 του Ν. 1735/87 


β) τη ΔΙΠΙΔ/Φ42/37/10112/20.10.88 κοινής απόφασης 
των Υπουργών Προεδρίας της Κυβέρνησης, Εσωτερικών και Οι¬ 
κονομικών (ΦΕΚ 793/Β/2.11.88), αποφασίζουμε: 

Καθορίζουμε τον αριθμό των προσώπων που μπορεί το ΙΚΑ να 
αναθέσει έργο με μίσθωση σε ένα (1) ειδικό συνεργάτη (οικονομο¬ 
λόγο - αναλογιστή) για ένα (1) χρόνο προκειμένου να αναλάβει το 
έργο της εκπόνησης αναλογιστικών μελετών στο Τομέα συντά¬ 
ξεων - παροχών, με σκοπό τον προγραμματισμό της πορείας των 
εσόδων και δαπανών του Ιδρύματος. 

Η αμοιβή του ανωτέρω θα καταβάλλεται με βάση το προβλε- 
πόμενο από τις ισχύουσες διατάξεις του Κώδικα Φορολογικών 
στοιχείων (Κ.Φ.Σ.) φορολογικό στοιχείο, το συνολικό δε ποσό θα 
ανέρχεται σε 2.000.000 δρχ. 

Ο ανάδοχος ειδικός συνεργάτης θα πρέπει να είναι πτυχιούχος 
ανωτάτης σχολής, να έχει άδεια αναλογιστή και εμπειρία στα 
αναλογιστικά συστήματα με (ΌΜΡυΤΕΚδ και σε ανάλογες με¬ 
λέτες. 

Το έργο της παραπάνω ανάθεσης δεν ανάγεται στον κύκλο κα¬ 
θηκόντων των υπαλλήλων του ΙΚΑ και δεν θα συνδέεται με το 
ωράριο εργασίας της υπηρεσίας, θα παρακολουθείται δε η εκτέ¬ 
λεσή του από τη Διοίκηση και την αρμόδια Δ/νση του Ιδρύματος. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιανουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ 8> ΚΟΙΝ. ΑΣΦΑΛΙΣΕΩΝ 

ΑΓ. ΚΟΥΤΣΟΓΙΩΡΓΑΣ ΑΠ. ΚΑΚΛΑΜΑΝΗΣ 

-ψ- 

Αριθ. Γ6α/2596 (8) 

Χορήγηση άδειας άσκησης επαγγέλματος Κοινωνικού Λειτουρ¬ 
γού στο Νικόλαο Μαστοράκο του Βασιλείου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/2596/88/10.1.89 έχει χορηγηθεί 
στον Νικόλαο Μαστοράκο του Βασιλείου άδεια άσκησης επαγγέλ¬ 
ματος Κοινωνικού Λειτουργού. 

Αθήνα, 10 Ιανουάριου 1988 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

- ♦ - 

Αριθ. ΦΓ. 10/1/599 (9) 

Συμπλήρωση της ΦΓ. 10/7/20.912/31.8.1988 πράξης Προέ¬ 
δρου του Ελεγκτικού Συνεδρίου, περί συγκροτήσεως των Τμη¬ 
μάτων και των Κλιμακίων αυτού για το έτος 1988 -1989. 

Ο ΠΡΟΕΔΡΟΣ 

ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξεις του άρθρου 7 του Π. Δ/τος 774/1980 «περί 
κωδικοποιήσεως κ.λπ.». 

2. Την 3.303/1986 απόφαση της Ολομέλειας του Ελεγκτι¬ 
κού Συνεδρίου «περί καταρτισμού πίνακα Παρέδρων που μπορούν 
να μετέχουν στα Κλιμάκια του Ελεγκτικού Συνεδρίου». 

3. Τις ανάγκες της Υπηρεσίας, αποφασίζουμε: 
Συμπληρώνουμε τη Φ.Γ10/7/20.912/31.8.1988 πράξη 

μας και ορίζουμε όπως αυτό σήμερα (10.1.1989) μετέχουν: 

α) Στη σύνθεση του I Τμήματος, ο Πάρεδρος Μιχαήλ Ροδολά- 
κης. 

β) Στη σύνθεση του III Τμήματος, ο Πάρεδρος Σταύρος Μαγ- 
γανάς και 

γ) Στη σύνθεση του Α' Κλιμακίου, οι Πάρεδροι Σταυρ. Μαγγα- 
νάς και Μιχαήλ Ροδολάκης. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση «χυτή να δημοσιευτεί στην Εφημερίδα της Κυβερνήσεως. 

Αθήνα, 10 Ιανουάριου 1988 

Ο Πρόεδρος /..·· 

ΝΙΚΟΛΑΟΣ ΘΕΜΕΛΗΣ 

-♦- 

Αριθ. ΤΠΕΠΘ/ΙΖ/17 (10) 

Ίδρυση Δημόσιας Βιβλιοθήκης Φλώρινας «Β. Πιτόσκα - Βαρνά». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ. ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

2. Το άρθρο 18, παρ. 1, περ. β του Π.Δ. 941/77 «περί Οργα¬ 
νισμού του Υπουργείου Πολιτισμού και Επιστημών». 

3. Τον Α.Ν. 1362/49 «Περί ιδρύσεως, ανασυγκροτήσεως και 
ενιαίας οργανώσεως των ανά το Κράτος Βιβλιοθηκών» (κύρωση 
με το Ν. 2113/1952) άρθρο 1. 

4. Το Ν. 415/76 «Περί αντικαταστάσεως της παρ. 2 του άρ¬ 
θρου 6 του Α.Ν. 1362/49». 

5. Το άρθρο 15 του Π.Δ. 770/75. 

6. Την αριθμ. 6474/30.6.88 (ΦΕΚ 451/Β/88) απόφαση 
του Πρωθυπουργού και του Υπουργού Οικονομικών «Ανάθεση 
αρμοδιοτήτων στον Υφυπουργό Οικονομικών Ηλία Παπαή- 
λία». 

7. Το αριθμ. 20.189/10.2.88 Συμβόλαιο της Συμβ/φου 
Αθηνών Πουλαντζά Μαρίας για τη δωρεά με όρους κινητών 
πραγμάτων εκ μέρους της οικογένειας Πιτόσκα προς το 
ΥΠΕΠΘ. 

8. Την α.π. ΙΖ/167/29.1.88 απόφαση του Γ.Γ. του 
ΥΠ.Ε.Π.Θ. περί εξουσιοδότησης της Προϊσταμένης του Τμήμα¬ 
τος Βιβλιοθηκών για την αποδοχή ή μη της δωρεάς. 

9. Την ανάγκη δημιουργίας Δημόσιας Βιβλιοθήκης στην 
Φλώρινα, αποφασίζουμε: 

1. Ιδρύουμε Δημόσια Βιβλιοθήκη στην πόλη της Φλώρινας με 
τίτλο «ΔΗΜΟΣΙΑ ΒΙΒΛΙΟΘΗΚΗ ΦΛΩΡΙΝΑΣ «Β. ΠΙΤΟΣΚΑ - 
ΒΑΡΝΑ» και με τη μορφή του Ν.Π.Δ.Δ. που θα εποπτεύεται από 
το ΥΠ.Ε.Π.Θ. 

2. Οι θέσεις προσωπικού της Βιβλιοθήκης είναι εκείνες που 
προβλέπονται από τις διατάξεις του Α.Ν. 1362/49 και του Ν. 
415/76. 

3. Ο συντασσόμενος προϋπολογισμός σύμφωνα με τις διατά¬ 
ξεις του Α.Ν. 1362/49 θα καλύπτεται από επιχορήγηση του 
Υπουργείου Εθνικής Παιδείας και Θρησκευμάτων στα πλαίσια 
των οικονομικών δυνατοτήτων που θα του παρέχει ο ετήσιος Τα¬ 
κτικός Προϋπολογισμός. 

4. Περιουσία της Βιβλιοθήκης αποτελούν τα εις το αριθμ. 
20.189/10.2.88 Συμβόλαιο της Συμβολαιογράφου Αθηνών 
Μαρίας Πουλαντζά περιγραφόμενα, που προέρχονται από δωρεά 
της οικογένειας Πιτόσκα και κάθε περιουσιακό στοιχείο κινητό ή 
ακίνητο που θα προσφερθεί στην Δημόσια Βιβλιοθήκη Φλώρινας 
από την ίδια οικογένεια και κάθε άλλο δωρητή, σύμφωνα με τις 
διατάξεις του Α.Ν. 1362/49. 

5. Η Δημόσια Βιβλιοθήκη Φλώρινας «Β. Πιτόσκα - Βαρνά» θα 
,'στεγασθεί σε αίθουσες που παραχωρούνται για το σκοπό αυτό 
από τη Νομαρχία Φλώρινας και μέχρι οριστικής λύσεως του θέ¬ 
ματος με την απόκτηση από τη' Βιβλιοθήκη ιδιόκτητης στέγης. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιανουάριου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΥΦ. ΟΙΚΟΝΟΜΙΚΟΝ 

ΑΓ. ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ . 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

Αριθ. Β1/21 (11) 

Αυτοδίκαιη σύσταση προσωρινών θέσεων με σχέση εργασίας ιδω- 

τικού δικαίου αορίστου χρόνου στο Αρεταίειο Πανεπιστημιακό 

Νοσοκομείο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: ■ 

1. Το άρθρο 25 του Ν. 1735/87 (ΦΕΚ 195/Α/87) με το 
οποίο κυρώθηκε η αριθ. ΔΙΠΙΔ/Φ.42/24/11440/31.12.86 
κοινή απόφαση των υπουργών Προεδρίας της Κυβέρνησης, Εσω¬ 
τερικών και Οικονομικών «Ρύθμιση θεμάτων προσωπικού ιδιωτι¬ 
κού δικαίου» και 

2. Την απόφαση της Εφορείας του Αρεταιείου Νοσοκομείου 
(συνεδρίαση 23.3.88) και του Πρυτανικού Συμβουλίου του Πα¬ 
νεπιστημίου Αθηνών (συνεδρίαση 22.7.88), διαπιστώνουμε: 

Ότι στο Αρεταίειο Νοσοκομείο έχουν συσταθεί αυτοδίκαια οι 
παρακάτω προσωρινές θέσεις σε σχέση εργασίας ιδιωτικού δι¬ 
καίου αόριστου χρόνου: 

Μία (1) θέση διοικητικού - λογιστικού ΠΕ κατηγορίας. 

Τρεις (3) θέσεις διοικητικού - λογιστικού ΔΕ Κατηγορίας. 

Δύο (2) θέσεις δακτυλογράφων ΔΕ κατηγορίας. 

Μία (1) θέση τηλεφωνητή ΔΕ κατηγορίας. 

Μία (1) θέση ιματιοφύλακα ΔΕ κατηγορίας. 

Μία (1) θέση αδελφής νοσοκόμας ΔΕ κατηγορίας. 

Τέσσερις (4) θέσεις πρακτικών νοσοκόμων ΔΕ κατηγορίας. 

Πέντε (5) θέσεις αρρένων νοσοκόμων ΔΕ κατηγορίας. 

Τρεις (3) χειριστές μηχανημάτων ακτινολογικού εργαστηρίου 
ΤΕ κατηγορίας. 

Δύο (2) χειριστές μηχανημάτων ακτινολογικού εργαστηρίου 
ΔΕ κατηγορίας. 

Μία (1) θέση επόπτη τάξεως και καθαριότητας ΔΕ κατηγο- 
ρίας. 

Δύο (2) θέσεις ελαιοχρωματιστών ΔΕ κατηγορίας. 

Μία (1) θέση αμμοκονιαστή ΔΕ κατηγορίας. 

Μία (1) θέση κλιβανιστή ΔΕ κατηγορίας. 

Μία (1) θέση ράπτριας ΔΕ κατηγορίας. 

Μία (1) θέση παρασκευαστή αμμολήπτη ΔΕ κατηγορίας. 

Τέσσερις (4) θέσεις τραπεζοκόμων ΥΕ κατηγορίας. 

Μία (1) θέση πλύντη ΥΕ κατηγορίας 

Δύο (2) θέσεις εργατών γενικών καθηκόντων ΥΕ κατηγο- 
ρίας. 

Οι παραπάνω προσωρινές θέσεις καταργούνται αυτοδικαίως 
μόλις κενωθούν με οποιοδήποτε τρόπο. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 9 Ιανουάριου 1989 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.816.41/Ζ1/6792 

Αλλαγή φορέα Ελληνικών Σχολείων ΨϋΡΡΕΚΤΑΓ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ. 695/70 «Περί εκπ/σης ελληνοπαί- 
δων εξωτερικού», όπως τροποποιήθηκαν και συμπληρώθηκαν 
από το Π.Δ. 154/73. 

2. Την από 22.4.1988 πρόταση της Ελλ. Κοινότητας 
ΨΌΡΡΕΚΤΑΕ, για αλλαγή του φορέα των Σχολείων 
ΨΌΡΡΕΚΤΑΓ. 

3. Την από 11.9.88 πρόταση του Γεν. Προξ. Ντύσσελντορφ 
για τον ίδιο σκοπό. 

4. Την από 4.7.88 αποδοχή της σχετικής πρότασης από τη 
ΔΟΤ του ΤΠΕΠΘ. 

5. Την από 17.11.88 έγκριση της αρμόδιας γερμανικής αρ¬ 
χής, αποφασίζουμε: 

Εγκρίνουμε στο εξής τη λειτουργία των ελληνικών Σχολείων 
\νυΡΡΕΚΤΑΓ - Δημοτικού, Γυμνασίου - με φορέα το ελληνικό 
Γεν. Προξενείο Ντύσσελντορφ, αντί της ελληνικής Κοινότητας 
ψυΡΡΕΚΤΑΓ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Δεκεμβρίου 1988 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 


(12) Αριθ. ΥΠΠΟ/ΑΡΧ/Α1/Φ19/54774/2147 (13) 

Κήρυξη του υψώματος «Μαυσωλείο» στο χωριό Τοξότες Ξάνθης 
ως αρχαιολογικού χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνη¬ 
τικά όργανα». 

2. Τις διατάξεις του Κ.Ν. 5351/1932 «Περί Αρχαιοτή¬ 
των». 

3. Τη γνωμοδότηση του Τοπικού Συμβουλίου Μνημείων Ανα¬ 
τολικής Μακεδονίας και Θράκης, όπως διατυπώθηκε στην αριθ. 
48/4.11.88 πράξη του, αποφασίζουμε: 

Κηρύσσουμε ως αρχαιολογικό χώρο το επίμηκες · ύψωμα 
«Μαυσωλείο», που βρίσκεται Ν-ΝΔ του χωριού Τοξότες του Νο¬ 
μού Ξάνθης και ορίζεται δυτικά από τον ποταμό Νέστο, βόρεια 
από το δημόσιο δρόμο Ξάνθης - Καβάλας, ανατολικά από τον 
επαρχιακό δρόμο προς το χωριό θαλασσιά και νότια από το χω¬ 
ματόδρομο που οδηγεί στην ανατολική όχθη του Νέστου (βλ. συ¬ 
νημμένο Τοπογραφικό διάγραμμα 1:5.000). 

Στο πάνω μέρος και στις ομαλές πλαγιές της ανατολικής και 
νότιας πλευράς του υψώματος επισημάνθηκαν λείψανα ενός Θρα- 
κικού οικισμού της πρώιμης εποχής του Σιδήρου αλλά και των 
ιστορικών χρόνων (πιθανότατα κλασικής περιόδου). 

Εκτός από τη διάσπαρτη κεραμεική που προσδιορίζει χρο¬ 
νολογικά τον οικισμό, σώζονται σε αρκετά σημεία τμήματα 
αναλημματικών τοίχων και περιβόλων χτισμένων με ξερολι¬ 
θιά. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 21 Δεκεμβρίου 1988 

Ο ΥΠΟΥΡΓΟΣ 

Α. - Μ. (ΜΕΛΙΝΑ) ΜΕΡΚΟΥΡΗ 





ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟΙ 


Αριθ. ΤΠΠΟ/ΑΡΧ/Α1/Φ19/54776/2145 (14) 

Κήρυξη ταφικού Τύμβου και οικισμού στο χωριό Χρύσα Ξάνθης 
ως αρχαιολογικού Χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

2. Τις διατάξεις του Κ.Ν. 5351/1932 «Περί Αρχαιοτή¬ 
των». 

3. Τη γνωμοδότηση του Τοπικού Συμβουλίου Μνημείων Ανα¬ 
τολικής Μακεδονίας και Θράκης, όπως διατυπώθηκε στην αριθ. 
48/4.11.88 πράξη του, αποφασίζουμε: 

Κηρύσσουμε ως αρχαιολογικό χώρο τον Ταφικό Τύμβο και 
τον αρχαίο οικισμό στην περιοχή του χωριού Χρύσα του Δήμου 
Ξάνθης. 

Ο χώρος, όπως φαίνεται στο συνημμένο τοπογραφικό διά¬ 


γραμμα 1:5000, καλύπτει Ταφικό Τύμβο διαμέτρου 30 μ. περί¬ 
που και ύψους 20 μ. και βρίσκεται 300 μ. περίπου Ν-ΝΑ του 
χωριού Χρύσα και σε απόσταση 600 μ. από τις δυτικές παρυφές 
της πόλεως Ξάνθης. 

Γύρω από τον Τύμβο αυτό, σε μια έκταση 350x150 μ. περί¬ 
που, που ορίζεται από τον παρακείμενο χείμαρο Καπτσίκ προς Α 
και Β και τον αγροτικό δρόμο που οδηγεί προς το χωριό Χρύσα 
προς Δ, παρατηρούνται ίχνη ενός αρχαίου οικισμού υστεροκλασ- 
σικών, ελληνιστικών, ρωμαϊκών και βυζαντινών χρόνων, καθώς 
και χριστιανικοί τάφοι. Ο χαρακτηριστικός ταφικός τύμβος και ο 
γύρω από το Τύμβο αρχαίος οικισμός με τη μεγάλη διάρκεια 
ζωής παρουσιάζουν αρχαιολογικό ενδιαφέρον. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Δεκεμβρίου 1988 

Η ΥΠΟΥΡΓΟΣ 

Α. - Μ. (ΜΕΛΙΝΑ) ΜΕΡΚΟΥΡΗ 









ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ 


Αριθ. ΤΠΠΟ/ΑΡΧ/Α1/Φ19/54775/2146 | (15) 

Κήρυξη του υψώματος Γαλάζια Κορυφή Ν. Αμισού Ξάνθης ως 
αρχαιολογικού Χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

2. Τις διατάξεις του Κ.Ν. 5351/1932 «Περί Αρχαιοτή¬ 
των». 

3. Τη γνωμοδότηση του Τοπικού Συμβουλίου Μνημείων Ανα¬ 
τολικής Μακεδονίας και Θράκης, όπως διατυπώθηκε στην αριθ. 
48/4.11.88 πράξη του, αποφασίζουμε: 


Κηρύσσουμε ως αρχαιολογικό χώρο το ύψωμα «Γαλάζια Κο¬ 
ρυφή» του χωριού Ν. Αμισός της Κοινότητας Εξοχής. Το 
ύψωμα, όπως φαίνεται στο συνημμένο Τοπογραφικό διάγραμμα 
1:50.000, βρίσκεται 350 μ. περίπου ΒΔ του χωριού Ν. Αμισός 
και σε αυτό επισημάνθηκε μια εγκατάσταση ή πολύ μικρός οικι¬ 
σμός κλασικών και ελληνιστικών χρόνων. Διάσπαρτο οικοδομικό 
υλικό (πώρινοι γωνιόλιθοι και κεραμίδια στέγης) καθώς και 
άφθονη κεραμεική, βρίσκεται στο πάνω κυρίως μέρος του λόφου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Δεκεμβρίου 1988 

Η ΥΠΟΥΡΓΟΣ 

Α. - Μ. (ΜΕΛΙΝΑ) ΜΕΡΚΟΥΡΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




